**N Á R O D N Á R A D A S L O V E N S K E J R E P U B L I K Y**

**VIII. volebné obdobie**

**57**

**VLÁDNY NÁVRH**

**ZÁKON**

**z ... 2020,**

**ktorým sa mení a dopĺňa zákon č. 97/2013 Z. z. o pozemkových spoločenstvách v znení neskorších predpisov**

Národná rada Slovenskej republiky sa uzniesla na tomto zákone:

Zákon č. 97/2013 Z. z. o pozemkových spoločenstvách v znení zákona č. 34/2014 Z. z. a zákona č. 110/2018 Z. z. sa mení a dopĺňa takto:

1. V § 16 ods. 7 úvodná veta znie: „Výbor, ktorému uplynulo funkčné obdobie a nie je zvolený nový výbor, alebo ktorý nemá počet členov podľa odseku 3 a na uvoľnené miesto nenastúpil náhradník, až do zvolenia nového výboru alebo člena výboru môže vykonávať len“.
2. V § 16 sa odsek 7 dopĺňa písmenom d), ktoré znie:

„d) úkony nevyhnutné na odvrátenie ohrozenia života, zdravia alebo škody na majetku.“.

1. Za § 32a sa vkladá § 32b, ktorý vrátane nadpisu znie.

„**§ 32b**

**Prechodné ustanovenia počas trvania mimoriadnej situácie, výnimočného stavu alebo núdzového stavu vyhláseného v súvislosti so šírením nebezpečnej nákazlivej ľudskej choroby Covid-19**

1. Ak je z dôvodu mimoriadnej situácie,37a) núdzového stavu37b) alebo výnimočného stavu37c) vyhláseného v súvislosti so šírením nebezpečnej nákazlivej ľudskej choroby Covid-19 obmedzená sloboda pohybu a pobytu alebo právo pokojne sa zhromažďovať, rozhodnutie zhromaždenia nie je potrebné
   1. na schválenie účtovnej závierky, ak hrozí nedodržanie lehoty podľa osobitného predpisu,37d)
   2. na úkony, na ktoré je potrebné podľa zmluvy o spoločenstve, stanov alebo rozhodnutia zhromaždenia, ak by ich nevykonaním hrozilo zmeškanie lehôt ustanovených všeobecne záväznými právnymi predpismi alebo uloženie sankcie za nesplnenie povinnosti.
2. Oprávnenie na úkony podľa odseku 1 má výbor vrátane výboru podľa § 16 ods. 7.
3. Ak spoločenstvo nemá výbor, oprávnenie na úkony podľa odseku 1 a úkony podľa § 16 ods. 7 má v čase mimoriadnej situácie, núdzového stavu alebo výnimočného stavu dozorná rada vrátane dozornej rady podľa § 17 ods. 6.
4. Výbor a dozorná rada je povinná o úkonoch podľa odsekov 1 a 3 informovať členov spoločenstva na najbližšom zasadnutí zhromaždenia.
5. Okresný úrad nezačne alebo zastaví konanie o uložení pokuty podľa § 28 ods. 1 písm. d) druhého bodu alebo tretieho bodu, ak spoločenstvo
6. nemôže odstrániť nedostatok z dôvodu podľa odseku 1 alebo
7. neodstráni nedostatok do 90 dní od pominutia dôvodu podľa odseku 1.“.

Poznámky pod čiarou k odkazom 37a až 37d znejú:

„37a) § 3 ods. 1 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov.

37b) Čl. 5 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov.

37c) Čl. 4 ústavného zákona č. 227/2002 Z. z. v znení ústavného zákona č. 344/2015 Z. z.

37d) § 17 ods. 5 zákona č. 431/2002 Z. z. o účtovníctve.“.

Tento zákon nadobúda účinnosť dňom vyhlásenia.